  Анжелика Тихонова корреспондент Удмуртиын мерлыко ужен вырись огазеяськонъёслы элькун коньдэтысь субсидиос сётон понна вожвылъяськонлы йылпумъянъёс лэсьтӥзы. Вормисе 18 огазеяськонъёс потӥзы. Со сярысь улосвыл тӧролэн но кивалтэтлэн пресс-службазы ивортӥз. Вормисьёс оглом 20 миллион манет тыр грантъёс басьтозы Удмуртиысь экономикая министр Михаил Тумин пусйиз, конкурсэ оглом 127 куриськонъёс вуизы шуыса. Вормисьёслэн ӵектосъёссы арлыдо адямиослэсь улонзэс капчиятыны, сӧсыр муртъёслы но соослэн семьяоссылы мерлыко адаптацилы, спортэз вӧлмытонлы, пиналъёслы но егитъёслы ватсаса тодон валан сётыны но творчествое кыскыны, пӧртэм калыкъёсын валче ужаны ӧръямын. Таӵе конкурсъёс та выллем кичӧлтонъёсты улонэ пыӵатыны юрттыны умой луонлык сёто Михаил Тумин, Удмуртиысь экономикая министрВормисьёс пӧлы пиналъёслы но быдэ вуымтэослы ивортодэт кышкыттэмлыкъя школа, эктон спортъя фестиваль, спортъя инклюзивной турнир но мукетъёсыз ӵектосъёс пыризы. Вормисьёс грантъёсты ар пумозь басьтозы.  Тегъёс: Мерлык Ижкар Удмуртия субсидиос  